La Casa de la Joventut de Paterna celebra una jornada d'oci saludable nocturn per als joves de la localitat
25/07/2019

# La Casa de la Joventut de Paterna celebra una jornada d'oci saludable nocturn per als joves de la localitat

[![La Casa de la Joventut de Paterna celebra una jornada d'oci saludable nocturn per als joves de la localitat](/images/noticias/2019/07/ocio-saludable-gr.jpg)](/images/noticias/2019/07/ocio-saludable-gr.jpg)

25.07.2019

La jornada tindrà lloc aquest divendres 26 de juliol de 22.30 a 1.30 h en les instal·lacions de la Casa de la Joventut del Parc Central

La Casa de la Joventut de Paterna ha organitzat per a aquest divendres, 26 de juliol una jornada d'oci nocturn saludable dirigida a joves de 14 i 30 anys del municipi.  
  
Així ho ha anunciat hui el regidor de Recursos per a la Ciutadania i Joventut Roberto Usina, qui ha explicat que “es tracta d'una iniciativa proposada pels propis usuaris de la Casa de la Joventut que busca oferir una alternativa d'oci en la qual es prioritza les activitats que afavorisquen la sociabilització i un model de diversió saludable”.  
  
En aqueix sentit, el regidor ha destacat que “la jornada, que és gratuïta, també persegueix proporcionar un espai lliure de consum en el qual gaudir del divendres nit sense necessitat de desplaçar-se fora de la localitat”.   
  
D'aquesta manera, de 22.30 a 1.30 hores, en les instal·lacions de la Casa de la Joventut del Parc Central, es duran a terme diferents activitats entra les que s'inclouen jocs de taula, campionats de ping pong i diana o un concurs de karaoke.  
  
A més, durant la nit comptarà també amb jocs d'animació, música i un taller en el qual els menors aprendran a realitzar còctels saludables.